open-index/open-wikipedia-markdown huggingface dataset:
Okaci Mite

## Manawan

### E ici mackikiwok

Awik ka omikitc kaskina wec matci kaie aka nac ka kiketc wiawik kekociciriw eko pecocik. Miroparin kaie awik osam e akositc otehik acitc omitoneritcikanik.

### E totcikatek

Ciconakaniwiw awik taci ka ici acterik omiki kekotc kaki ici pecocik.

### E ici otinikatek

Atamik wirin okacic ka takonik otakicik akota ka otinikatek ekotca e ici sasikatek, mite tca anihe apatan.

## Opitciwan

## Wemotaci

Tipanictawin:E matcectakaniwok
Ocokan

## Manawan/Wemotaci

Enko anihe wiaw ocokan ka takok tetawitc otasnakek kaie oskatik. Ekota e iskotik omisatai. Nicw oskan apatan, opwamkekan kaie oskatikekan. E iraptak anihe ocokan enko ka nirowickak misiwe awik e nanipowitc. Takono ka micta micaki kirika ka apicacik kaie nipira e miro mackowak kirika takon napitc ka mirokak. Ekota kirowe ka atiparik kecpin e aiatcitc awik kecpin e pimotetc kirika e kiweckatc. Mocak ki kiskeritackosiw iskwew ote ocokonik e nanakatcihikotc napewa ekota meka ici nisitowinakositc iskwew ka mirositc. Taw iskwew nipra ka micarik ocokan nipira tca wetisiw kitci taritci onitcanica kaie nama tapwe arimisiw e otimirotc.

## Opitciwan

Tipanictawin:E matcectakaniwok
Okitikw

## Manawan

Enko anihe wiaw okitc ka ici actek kecpin pa peikw e nta kiskeritcikatek misiwe e icinakositc awik iriniw kekotc iskwew acitc awacic. Enko tca anihe peikw wiaw ka icinikatek kaie ka micta kictapitak e pimotananiwok kitciki matcitc kewir iriniw mitwi awesis.

### E ici apitc

Naha okitikw e ici apitc tetawitc ni itikera opwamik kirika oskatik ici apiw.

### E icinakositc

Kekat mitowi oskan ka icinakositc aric napitc mirokisiw mitowi kakat e mirokak oskan kaie aric micta mitceno otcictiapia aka kitci orapiritc.

## Opitciwan

## Wemotaci

Tipanictawin:E matcectakaniwok
Okot

## Manawan

Enko anihe okot  ka icinikatek wiawik ka akokek nte itekera otactimikok awik kitci ki miratak kekociriw kecpin e miromakonik matci ke e mitcimakonik  kaie kitci ki miro reretc. Ekote otciterkocim e apitc micta tca oke kirikiskionaniwon kecpin mikon e takicimakaniwitc.

## Opitciwan

## Wemotaci

Tipanictawin:E matcectakaniwok
Okowiw

## Manawan

Okowi enko ni ka takok nictowitc octikwanik kaie otashakek. Mitceniw otitoskewin; mitowi e matcikonak kaie e miratc octikwaniw kitci otciparinik.

## Opitciwan

## Wemotaci

Tipanictawin:E matcectakaniwok
Omemew

## Manawan

### Mia e icinakositc

Ototokoniw nahwe awesis kitci ki pa miretc. Napitc apicicinakosiw micta aric micikitiw ata pecotcik e wamakiniwitc kaie kisokitiw.
Omemew e iti kiciatisiwitc iti nakowi icinakosiw. Aneki napitc ka awacitcik pitoc kewirowaw icinakosiwok. Mitowi e mikositcik ototokoniwok tekera.

### Ite e ici nitawokitc

Kaskina wec matci pa tacikewok Omemewok. Kirowe mitcetiwok ote micta mamik e taciketcik. Mocak kirowe nete nokosiwok mamik e pa miretcik.
Tariwa otcotcoma kaie otatama ka witcihikotc kitci matcihitisotc kaie kitci pa miretc.

## Opitciwan

## Wemotaci

Tipanictawin:E matcectakaniwok
Tipanictawin:Pirecicak
Omicackotowan

## Manawan

Enko anihe opiwi ka nitawikik otactamikok, ka iti kiciwatisitc iriniw kaie ockinikiw.

## Opitciwan

## Wemotaci

Tipanictawin:E matcectakaniwok
Omicapinan

## Manawan

Omicapinan, enko anaha wiaw okitc ka pitc kecpin pa peikw e nta kickeritcikatek misiwe e icinakositc awik iriniw kekotc iskwew acitc awacic. Nic ni taciwok omicapinan. Matci kaki ocitan kitci ki nte mirositick. Kispiotew ockicikw naha omicapinan kecpin reko e wi isparik ockicakok.

## Opitciwan

## Wemotaci

Tipanictawin:E matcectakaniwok
Omikw

## Manawan

Enko anihe ka takok omikw ote e pamacikowik kaskina wec wiawik. Napitc micta mikwakanin kaie napitc mocakamin. Micta kictapan omikw ekote meka wetci matisitc awik kitci kackitatc e aiatcitc kirika e pimatisitc.

## Opitciwan

## Wemotaci

Tipanictawin:E matcectakaniwok
Okotckwi

## Manawan

Ctek kecpin tca pa peikw e nta kiskeritcikatek misiwe e icinakositc awik misawatc iriniw awacic matci kaie iskwew kaskina tapickotc aicinakosiwok. Nihe tca okotcickwi micta kice kictapatan e mitcisonaniwok e reraniwok kirika tca micta mitcetiw neta pitc omickowan kitci ki werita atcimakak nihe wiaw.

## Opitciwan

## Wemotaci

Tipanictawin:E matcectakaniwok
Omitcimiwoc

## Manawan
Enkote e isparik mitcim e kotcipiritcikatek. Nipi takon neta enko tca e tci ickwatek mitcim minawatc wepinikatew. Okitc omitciwocik actew oskon. Nawec newo kowaphikan nipi.

## Opitciwan

## Wemotaci

Tipanictawin:E matcectakaniwok
Onimiskiw ickote

## Manawan

Onimiski ickote enko ka apitak kekocic kaskina wiec otenak. Enko kirowe ka apatak kaskina wec mikiwamiskak irapitcitcikan kitci matceparitakaniwok onimiski ickoteapik ka apatak. Kicapiskisikan, waskorenitamakan matci kaie ka wepihikeparik ka otatcikemikak.

## Opitciwan

## Wemotaci

Tipanictawin:E matcectakaniwok
Onowiw

## Manawan/Wemotaci

Enko anahwe onowiw ka icinikatcikatek ka miro apitak kitci comkwerinaniwok kekotc kitci mitcisonaniwok. Pecotcic ockicikw, okot kirika oton ici actew.

## Opitciwan

Tipanictawin:E matcectakaniwok
Opan

## Manawan

Iriniw ka titak kitci mekwatc reretc kirika kitci matisitc. Atamik ici actew anihe wiaw opan ka icinikasotc. Takon neta ospikai kitci ki aka wec isparik anihe mekwatc e actek opan ekota wetci siskapatinikemakak kekotc e pitawopapwatek anihe ka motemakak neta wiawik.

## Opitciwan

## Wemotaci

Tipanictawin:E matcectakaniwok
Opwam

## Manawan

Opwam, enko anihe wiaw okitc ka actek kecpin pa peikw e nta kiskeritcikatek misiwe e icinakositc awik iriniw kekotc iskwew acitc awacic. Enko tca anihe peikw wiaw ka icinikatek ka micta kictapitak e pimotaniwok matci kaie e mipitaniwok. Takon neta atamik opwamik anihe wias kirika opickwan acitc otcictiapi kaie oskan kitciki aiatcimakak wewerita.

## Opitciwan

## Wemotaci

Tipanictawin:E matcectakaniwok
Orakaniockopok

## Manawan

Mitowi kekat maskoninatiko nipic ecinakok aric nama tapwe wir mictikw ka icinakositc aric kirowe mickocik icinakon. Tepirak awik kata ki tcipakweakew aniheriw e matce nitawokinik tcotcocimite kata ici sasam.

## Opitciwan

## Wemotaci

Tipanictawin:E matcectakaniwok
Orakeskw mantcoc

## Manawan

Mantcoc ka mita nokositc mewatc e nipinik kaie micta kinoskoniw otceckana. Nipiciriw mitciw kirika cikopi orakeckwa mowew ekoni wetci ani icinikasotc. Mictahi wisakatcikew kecpin e mokitciketc.

## Opitciwan

## Wemotaci

Tipanictawin:E matcectakaniwok
Okowew

## Manawan/Wemotaci

Mantcoc ka tatc kecpin e iti maratak wias arotcikotc e actek mekwatc e nipini kicitek. Mictahi mitcetiwok kecpin e tatc awesis mekwatc arotcikotc e taci nipotc. Tekaci wapisiw nac e iti otcewitc kecpin e tipi itikititc.

## Opitciwan

Tipanictawin:E matcectakaniwok
Omitcitci

## Manawan

Enko neriw otcitcik ka titak awek, nawec niarnoworiw. Takono mitowi ositinak, omisisita ka icinkatcikateki. Enkoriw ka apitcitatc iriniw itci mockinak kekociciriw, kitci pwapwapikepitciketc, kitowapekitciketc.

## Opitciwan

## Wemotaci

Tipanictawin:E matcectakaniwok
Osawaskamikwaapi

## [[Manawan]]

Nipic ka ntawikik ite e ici akwacteak kirika e ici micta cikopiskak. Tepirak anihe ka ici otapiwitc monohikatek ekotca e ici osikatek mina siskapatinikatew. Awik e micta mitawohikotc otakikoma kirika e arimanik mekwatc e reretc.

## [[Opitciwan]]

## [[Wemotaci]]

Tipanictawin:E matcectakaniwok
Osit

## Manawan

Enko neheriw ka apitcitatc awek kitci pimotetc, kitci nihirowictatc, kitci iskwatowitc akie kitci okitatowitc. Onawic nicwo mitana omickwan tawok ositinak kaie nicwo mitana acitc nikotwaso oskana. Nota ici actew awiak. Niaran tatino omisisita kaie ockaciwok. Omisikisin piskatew ositinak kitci miro pimotetc kaie aka kitci sakitcitc. Micta kispakaw ocakai ote orokaskisitanik. Wir kaskina osit ka nironak tekaci misiwe e tatinik wiaworiw papeikw tca ositicica takoskemikano kitci ki natawkapowitc awek.

## Wemotaci

Tipanictawin:E matcectakaniwok
Oskana

## Manawan

Iriniw titam wiec 270 acitc 206 oskaniw. Wiasiriw okwekickako. Mickowaw, mirokaw, rakicin oskana. Takoniw otectatiapiriw ka mamowinikotcik. Enkoweriw ka witcihikotc wiaw kitciki kitciki nanipowitc, kaie kanweritam pitc ka takonik.

## Opitciwan

## Wemotaci

Tipanictawin:E matcectakaniwok
Oskisk

## Manawan

### E ici irapatisitc

awik e pokohak otciman kekotc arotc kotakeriw kekociciriw mitowi wikwamatiriw.

### E totcikatek

Tepirak nimekohakaniwiw anaha cikopi nac kitci iti pikiwaskositc ekotca e ici mawotcihakaniwitc anaha pikiw ka akoketc cikopik.

### E ici otinakaniwitc

Ote ka ici micta mitcetitcik aniki cikopiik ka ici micta oskiskwaskweak ka icinikatek.

## Opitciwan

## Wemotaci

Tipanictawin:E matcectakaniwok
Oskon

## Manawan

Enko anihe wiaw oskon ka icinikatek ote atamik ka actek wiawik. Micta micaw  acitc tca pecotcic otehik ici akokew enko tca anihe ka mawotci kictapatak kitci kisispatatc omikriw aka nte kitci nta maratakomik anihe omikw. Awesis oskon mitcinaniwon micta wikcin kaie micta mirocin awik otci omikw kitci mackowakaminik.

## Opitciwan

## Wemotaci

Tipanictawin:E matcectakaniwok
Ospiton

vignette|Ospiton

## Manawan

Ospiton enko anihe wiaw okitc ka actek. Ote ici actew opimera ka aicteki kitci ki makotcitciokaniok kirika kitci opinikiokaniok. Ote ici tapitino otitiman ka ici apitc nictowitc otcitci kaie otitiman.

## Opitciwan

## Wemotaci

Tipanictawin:E matcectakaniwok
Otactimiwk

## Manawan

### Tan e icinakok

Otactimikw : ocakai, enko anahwe ka okwekinak tcipictikwaniw. Ekota e ici actek ockicikw, oton, okot, wipit. Mitcet kekocicriw okwekinam anahwe ocaki.

### Tan e irapitak

Mictahi mirowapitan otactimikw, ekote meka matci awik e otci nisitowinakaniwitc, e icinakositc otactimikok. Matci awik e kackertak kekotc e mirerimotc nokoniw otactimikok.Kaskina papitoc icinakon otactimiwk ekota maka awik e otci itakiniwitc matci pitoc askik wir epe otciwitc.

Tipanictawin:E matcectakaniwok
Otakaci

## Manawan

Otakaci enko anihe wiaw atamik ka actek. Ote ici actew misiwe oskon kirika omitcimioc ka ici acteki.
E irapitak ekota neta e miparik kaskina anihe ka mitcinaniok kitci ki otci maskowisitc awik. Enko anihe wiaw ka micta kictapitak kitci ki mitcisotcik iriniwokw kirika awesisak. Ote ici matciapikecin okocwi ka ici actek nac ote otihi ka ici apitc.

## Opitciwan

## Wemotaci

Tipanictawin:E matcectakaniwok
Otamkamaneapi

## Manawan/Wemotaci

Otamkamaneapi cipateparin aniwe irapitcitcikan, arakapecakan kitciki matcikowaskakiniwitc. Kirowe iriniw apitcitaw anihi otamkamaneapiwa.

## Opitciwan

Tipanictawin:E matcectakaniwok
Otcekipwanaskw

## Manawan

Otcekipwanaskw ote notcimik e ici matanarikici nitawokiw kaie nama kaskina wec taw, arimatc pakotci maskowakaniwiw. Awik ka wi nta natowi morisitc ke iti aiciwepisitc ote wecipapitamwinik. Tepirak nipic apatan ote tca e itickwecinaniok actakaniwon ekotca e ici nipaniwok.

## Opitciwan

## Wemotaci

Tipanictawin:E matcectakaniwok
Otcitcakoc

## Manawan

Enko naha ka witamokowekw kekwan ka icinakok mekwatc e pa matisohekw. Ekote e otcipirik omataneritcikan ka kice kictapitak e matisinanwok Notcimik.

## Opitciwan

## Wemotaci

Tipanictawin:E matcectakaniwok
Otcitci

## Manawan

Enko anihe wiaw otcitci ka icinikatek ote okitc ka actek misiwe ecinakositc awik e itikititc. Wiaw ka micta kictapatak kecpin awik e makonak kekotc e takonak kwekwariw. Pa peikw otcitcica takono e aicinikatek. Mitowi omitcitcin itohikeotciti, tetawitcitcan, tapitcitcepisonotci kirika ickwatcitcan. Misiwe ecinakok otcitciwec nictana acitc nicowaso taticino anihi oskanicica. Atita iriniwok tawok kirowe ka mirowaketcik otcotciwaw ote onipitciwinik kekotc onihiwinik.

## Opitciwan

## Wemotaci

Tipanictawin:E matcectakaniwok
Otehi

## Manawan

Otehi enko anihe wiaw okitc ka actek e mawotc i kictapatak kitci matisitc iriniw iskwew kekotc awacic e matce nitawokitc. Ote nehirowisiska atisokanik enko mitowi e iteritakositc tewehikan anihe otehi ekotca weta mocak iteritak iriniw mitowi.

## Opitciwan

## Wemotaci

Tipanictawin:E matcectakaniwok
Otehimin

## Manawan/Wemotaci

Kitikan mitcim mictikok ici ntwakik. Patoc e nipik pe kitokiw. Arimatc kita mikosiw kitci mockinakiniwitc kirika kitci mowakiniwitc.

## Opitciwan

Tipanictawin:E matcectakaniwok
Otehiminan

## Manawan

### Mia e icinakositc

Cowemin ka apicicitc kirika ka micta miromakositc napitc ka mi kinikositc. Mikowisiw e nipinik kotc e mi kicasiketc pisimw. Napitc pecotcik rekak ici matcekiw.

### Ite e ici nitawokitc

Cawonok askik pe otcipariw anahwe cowemin. Anotc kaskina wiec taw.

## Opitciwan

## Wemotaci

Tipanictawin:E matcectakaniwok
Otapi kiskinohamatokamok

## Manawan: Otapi kiskinohamatowikamikw
**Otapi kiskinohamatowikamikw** ote ici actew Atikamekw otenak Manawanik icinikatcikatew. Awocamec nico mitato mitana acitc niaran mitana taciwok kiskinohamakanak.

Otatakon pisimw 1996 ka ickwa aikatek e tcimatakiniwok anihe kiskinohamatowikamikw. Tecikotc ki mi matce pitakewok awacak e kiskinohamasotcik. Wipatc ki iti kiskeritakon e osami apicacik.

Atikamekok nac ki mi nataweritamok kitci rikitakaniwonik okiskinohamatowikamikowaw. 2008 ka iti ocitakiniwok nac 2009.
Mitcetc miriwewaniwon kiskinohamakewin: emitikocimowin, ekarecamowin, akitasowin, tesinikewin, mirokinehitisowin, sciences, atisokan.


File:L'agora et la bibliothèque de l'école secondaire Otapi de Manawan.jpg|L'agora, bibliothèque et cafétéria
File:L'agora de l'école secondaire Otapi de Manawan.jpg|L'agora
File:Gymnase de l'école secondaire Otapi de Manawan.jpg|Gymnase


## Opitciwan

## Wemotaci

Tipanictawin:E matcectakaniwok
Otcek

## Manawan

Enko anaha awesis ka micta kackihatc e nipahatc wapocoa kirika pirewa. Napitc kekat makatewisiw aric ote okowak micta mikocawisiw. Micta nipira kewir nitawatowiw kecin e wi mowatc mikominana, maskominanatikwa. Nanikotin nictiriwa kekotc newiriwa onitcinica e mekwa miroskaminik. Erowek kewir ki mirokitakosiw e atawaniok patoc e iti matce takwakinik nac asko eckwa piponik. Micta nipira ki atoskaniwon anaha otcek osam eki micta mirositc wikasi e ocitakaniwok ekotca kekat eki iti tcaki nipahakaniwitc.

## Opitciwan

## Wemotaci

Tipanictawin:E matcectakaniwok
Oterni

## Manawan

Oterni enko anihe wiaw atamik ka actek.
Ekota nta e wetciparik kitci ki nisitcipitcikatek kekocic ka ciwak kirika ka wisikak.
Kictapatan kitci ki mitcisonaniwok kirika kitci ki arimohieokaniok. Kaie kitci ki mirotiki wipita enko meka anihe nictam ka titakik iriniwok kitci ki arimowetc awik arimatc oterni niropitcikemikan wewerita kitci nisistakok kekocic e aitwaniok. Enko  neta e ici akokek pitc otonik anihe oterni.

## Opitciwan

## Wemotaci

Tipanictawin:E matcectakaniwok
Otetikosiw

## Manawan

Otetikosiw enko anihe wiaw atamik ka actek kecpin pa peikw e nta kiskeritcikatek misiwe e icinakositc awik iriniw kekotc iskwew acitc awacic. 
Enko tca anihe peikw wiaw ka icinikatek ka micta kictapatak wewerita kitci itacikowik mikw. Niciriwa awik kamatisitc pekon kaie awesisak.
E irapitisitc napitc siskapatinam mikoriw kitciki mirowakaminik acitc maninam niheriw aka ka mirowacinik mitowi anihe cikinapo.
Napitc tca ote ici apiw otananik ocokanik ote itekera misiwe tamckotc ospiskon.

## Opitciwan

## Wemotaci

Tipanictawin:E matcectakaniwok
Otiri

## Manawan

Otiri enko anihe wiaw atamik ka actek. Enko anihe oskan ka cimakekak ote tca ici akokew misiwe otitaman ka ici apitc.
Opimera ote ototokwakan itekera ici apiokw aniki otirinan. Ote ici tapitin otitimakekan ka ici actek kitci ki miro opinikiokaniok ospitonan.

## Opitciwan

## Wemotaci

Tipanictawin:E matcectakaniwok
Otisnakew

## Manawan

### Otisnakew

Enko nehe wiaw pitc ka actek kecpin tca pa peikw e nta kiskeritcikatek misiwe e icinakositc awik msotc iriniw iskwew kekotc awacic kaskina tamckotc icinakosiwok enko tca anihe peikw wiaw ka micta kictapitak aka kitci orapirik kirika aka kitci piroskaparikw ospakaia. Nehe otisnakew matcikonam ni kaskina e tatiki oskan ka icinikatek ospakairiw mitato tca tatino ka taptiki.

## Opitciwan

## Wemotaci

Tipanictawin:E matcectakaniwok
Otokai

vignette|redresse|Atcikw otokai.

## Otokai

### Manawan

Otokai: ka micta kictapitak kitci ki petamewk kekocic micta kaie kictapitan awik kitci sokikapowitc. Mocak ka mita itoniwok otokai enko nehe ka pe mikotocik. Enko nehe ka pamitak e arimowaniwonik kekotc kekocic e petakok.

Mictahi kaie kictapitaniw kaie otci wirowow awesisak. Wirawaw kaie kirawe mackowariw e miro apitcitatcik. Tawok ka petakik misowatc micta warowik.

Tipanictawin:E matcectakaniwok
Ototokwakonok

## Manawan

Ote asinik otinikatew anihe mackikiatikw, awik e octotak matci kaie awik e pwarowimatcitatc minikwew. Pemacic osikatew minawatc siskapatinikatew aka orina kitci mirikosiakamik matci tca mickekwatikw neta ici acotcitakaniwiw kirika matci kinec ki mirwacin e kanaweritcikatew. Amiskw wicinaw neta kirika ki arakaniwiw pemacic kirowe tca miro mackikiwiw.

## Opitciwan

## Wemotaci

Tipanictawin:E matcectakaniwok
Oton

## Manawan

Enko anahwe ka apitcitakaniwokw kitci ki mitcisowikw. Cepirin kotc kekocic e itinkatek pecotcik. Enko anahweriw kewirowaw awesisak ka apitcitatcik e mitcisotcik.

### E ici actek

Nte tekera ici actew otactimikonan pecotcik okotinak.

### Tan e icinakok

Pitc nte otonik takon wipit, enko anahwe kaie ka apitcitaikw e cacakotcikeikw e mitciiwk mitcim.
Kaie oterni, enko wetci nisispitamiwk mitcim kaie kackitakaniwok e cacakotcikaniwok.
Awacic nictana esko tatiniw wipita nac e iti kiciwatisitc. Nicto mitana acitc nicw nac iti nitawokiniw.
Mictahi kictapitan oton. Awacicic ka pe nitawokitc nicike ispariniw kitci ototcikioketc e wi matcihitisocitc wetci totak.

## Wemotaci

## Opitciwan

Tipanictawin:E matcectakaniwok
Ototokwakan

## Manawan

Ote misiwe iriniw wiaw enko anaha ka matcikanak octikwanik tekaci okitc ickwanik ka ici atek. Nictono ota ototokwakanik ka askowitiki aka kitci oraparik kaie kitci kowiskitik anihe ospiskon.

### Ototokwakan wirtipictikwan

Nicwaso ototokwakan. Nictam anihe ocpimik ototokwakan ka actek enko ka kictapatak kitci kowiskik anihi misiwe wiaw.

### Ototokwakan otasinakew

Mitato acitc nicw ototokwakan. Minawatc anihe kotak ototokwankan wirtipirowe niriwickan akatci nitawokapwitik wiaw.

### Ototokwakan wetcicikaniw

Niarino ototokwankan. Panitcitc anihe tekaci nitc ka kawiskitcik icitaw awiawiriw kitci miro tekitinik.

## Opitciwan

## Wemotaci

Tipanictawin:E matcectakaniwok
Pakahakwan

## Manawan

Awesis ka mikoniwitc ka tci pamipatatc aka e kackitatc e miretc. Wawiriw mitcinaniwoniw. 

Armatc ka ta kicikikowehakaniwiw, maskomihocik arakiniwow aka kitci maratisitc. Matci pitapiskohakaniwiw matci kaie apowaniwon.

## Opitciwan

## Wemotaci

Tipanictawin:E matcectakaniwok
Pakan

## Manawan

Kitikan mitcim mictikok pe otci nitwakiw. Ocoweciciw kaie wesiw. Micta wiktciciw e cisitc. 


Peanut oil bottle.jpg|
PeanutButter.jpg
Peanuts (Arachis hypogaea) - in shell, shell cracked open, shelled, peeled.jpg|
Dragee_"Арахис_в_шоколаде"_02.jpg|


## Opitciwan

## Wemotaci

Tipanictawin:E matcectakaniwok
Pakan pimite

## Manawan

Pakan apitcihaniw e ocitaniok pakan pimite matci tca kirika mitcinaniwon aritosik e actananiwok.

## Opitciwan

## Wemotaci

Tipanictawin:E matcectakaniwok
Pakanatikw

## Manawan
vignette|Pakanatikw
Mictikoc ka nitawokitc pakanak kirika ka osikatek onoskwatikwa kecpin awik e akositc otehik.

## Opitciwan

## Wemotaci

Tipanictawin:E matcectakaniwok
Pakanicic

## Manawan

### Mia e icinakositc

Enko anaha pakanicic ni nitowakitc ote askik matci tca ka mowakiniwitc. Napitc micta mackowisiw e itikititc patoc arimatc e pakwehakakiniwitc kata ki mowakiniwiw.

### Ite e ici nitawokitc

Ote ka ici taciketcik tetawitc nipicike iriniwok pe otciw anaha pakanicic. Anotc kaskina wiec taw.

## Opitciwan

## Wemotaci

Tipanictawin:E matcectakaniwok
Pakotehon

## Manawan / Wemotaci
vignette
Kitci ki ociakaniwitc pakotehon nictam kekocic ka irapitak matci pikianic totcikatew matci kaie pakekinoapi totcikatew. Kirowe miropariw kekocic ka mirokak e otamirokewakaniok kitci taticowakaniwitc pakekanik.
E irapitisitc : Kaskina awik apitcihew pakotehona kitciki aka racipariritci otarakapecakinana matci kaie akopik. 

## Opitciwan

Tipanictawin:E matcectakaniwok
Pacitci Kwapihikanicic

## Manawan

### Mia e icinakok

Enko anihe tipahikan ka apatak kitci ki kiskeritcikatek kekocic irikik e asitakimik. Ote pitoc iti aicinikatewa kotakihi e ici tacikaniwok. Kwapihikan tca icinikatew anihe tipahikan ka takok kekocic e asitakamik.

### Ite e ici nitawokitc

Anihe tca tipahikan ote otciparin ekireca askik kaie mitcet kotakihik askik apatan.

## Opitciwan

## Wemotaci

Tipanictawin:E matcectakaniwok
Packirepok

## Manawan

Ote notcimik pecotcic ka ici mackocik asatai pikototok mitowi ocockweto ka icinakositc ka tca waiesitc patak ka itikititc e matcekitc. Awik aka nac ka acte packoctonetc kekotc aspinikotc e orowacikwinik omikw. Tepirak aspatatam awik oskiwonik nte ki itactanik anihe ka packireparik, petaw tca pemacic kitci iti isparinik ite e ici pockoctonetc.

## Optciwan

## Wemotaci

Tipanictawin:E matcectakaniwok
Pakwecikan

vignette|Mekwata e pakwecikanikaniwok
vignette|Sasipakwecikan

## Manawan

E ocihakaniwitc pakwecikan, napanew apatcihakaniwiw, opisikan kirika ciwotakan. Nipi kaie apatan micta orakanik nice ocihakaniwiw. Mamakonakaniwin, minawatc pakwekatcicik ici pakininakaniwiw. Kicisowakaniwiw. Mitcet icinakoniw e itisowakaniwitc. 

Pakwecikan ka mowakinitc mitwi tcipaw napanew apitisiw e ocihakinitc. Kirika matci sasowakaniw, sasipakwecikan tca icinikaso. 

Ka irapitak
*Niaran orakan napanew
*Nieco emkwan opiskan
*Peiko emkwancic ciwotakan
*Nieco orakan nipi e takikamik

## Opitciwan

## Wemotaci

Tipanictawin:E matcectakaniwok
Panackatowew

## Manawan / Wemotaci

Awesis mitowi atcitcamoc ka icinakositc aric wir matci pamactimoro ote onoskwatikw e otci kwackotitc nac tekaci nititin e ici takocatimorotc. Osawesiw tekaci aric wapisiw ote otisnakek itekera. Nanikotin niciriwa, newiriwa onitcanica kecpin e iti miroskaminik. Matci pitoc itacteriw e icinikasotc, Canackatwew, Manawan kirika Wemotaci.

## Opitciwan
Panickato iciniakatewokw Opitciwan wirowow. 

Tipanictawin:E matcectakaniwok
Pananis

## Manawan

### Mia e icinakositc

Enko anaha cowemin pananis ka icinakositc kinopekisiw kirika wakaskosiw kaie kecpin e matcekitc napitc ocawackosiw nac e iti ocawiciciw tawok pananisak e ocawicicitc ocawackositc mikositc atita wirata tawok ka mikositc.

### Ite e ici nitawokitc

Ka ici kicitek askik ici nitawokiw patoc tca e iti matce takwakinik mirosiw.

## Opitciwan

## Wemotaci

Tipanictawin:E matcectakaniwok
Papaskiw (irinacitc)

## Manawan

Ote ka ici cikopiskak otinikaniwiw anaha pikiw tepirak aric irinacitc pikiw apitisiw. Arimatc pakahakaniwiw anaha papaskiw opotak tca ici pa mockinikaniwiw. Awik e makomikotc ockacia kekotc aka nac e kiketc ite e ici omikitc. Akopisonanion tca matci kaie kicakimitek akotcimakaniwiw kecpin awik e otakikomitc.

## Opitciwan

## Wemotaci

Tipanictawin:E matcectakaniwok
Paposikan

## Manawan

Ote notcimik, cipicic e ici mitciwok nitawokino anihi mackikiatikwa. Awik e arimeritak kekotc e kicinaterimotc sakoswakew anihi paposikana. Nipic anihe pasikatew kirika wikopiatikw kakackihikatew ekotca e ici mamowinikatek. Arimatc ospwakan apatisiw kecpin e sakoswaniwok.

## Opitciwan

## Wemotaci

Tipanictawin:E matcectakaniwok
Pekopiwan

## Manawan

Enko ka apatak kitci sikatcinaniwok kekotc aka kitci maceckataniwok. Takon ka kinokweiak takon kaie ka takonkweiak. Takono pekopiana otci iriniwok kaie iskwewok, awacak kaie awacicak.

## Opitciwan

## Wemotaci

Tipanictawin:E matcectakaniwok
Piciw

## Manawan

Enko anaha awesis ka micta kanokatetc kirika matci ka iskwatowitc mitctikok kecpin e askotowatc awesisa ka kotonitatc. Nanikotin niaraniriwa onitcanica kecpin e onitcanicitc e mekwa miroskaminik. Tekaci osawisiw e piponik mina wapistoso kecpin e mekwa nipinik. Peikonok e ici miskonowetcik ici motewok kecpin e matcatcik. Mictahi kewir kackitaw e atosketc wapoca kirika pirewa.

## Opitciwan

## Wemotaci

Tipanictawin:E matcectakaniwok
Pierre Ottawa

## Manawan

Simon Ottawa kirika Joséphine Moar ki icinikasoriwa onikihikwa. Julie Newashish ki icinikasoriwa e ki wikimatc iskwewa. Nictam ka iti matce wir tipirowe mihitisotc nehirowisiw ki iti cenam atawekamikoriw kirika kaki iti matce masinohotisotc kewir kitci okimaketc mekwatc ka okimakatakiniwitc kice okimaw ota kanata askik. Ki iti matce orakonam nitokihiwewinik acitc nipira e micta misikitakok kecpin awik e ntokohotc. Ekota kirika e iti matce cenikatek meskano nipira kitci nahiparik coriak otci. Mina kotak meskano ki iti ocitakaniwon ote wapanok manawanik, mattawin ka ici takocicimok. Grand-Mère kirika Shawinigan. Nictam kaki iti kitcikak mekwatc e okimawitc ote manawanik Pierre Ottawa new mitana acitc (47) nicowaso tatoponesipan. Peikw okosa ki okimairiwa acitc kotakihi okimaciwinik, Henri Ottawa kirika David-Marcel Ottawa, kaie osima, ki iti okimairiwa, Jean-Roch Ottawa 2014 nac 2018.

## Opitciwan

## Wemotaci

Tipanictawin:E matcectakaniwok
Pikesaniminan

vignette|Pikesaniminan

## Manawan

### Mia e icinakositc

Enko naha cowemin pikesiniminan ka icinkatakiniwitc micta apiciciw matci kaie naha mowakiniwiw kaie taw pakanicic atamik ka apitc. Micta mitcimickakew naha e mowakiniwitc kirika micta mirockakew ote wiawik itekera. Napitc osawisiw kecpin e iti matce nitawokitc nac kirowe micta makate osawisiw aci e mirositc.

### Ite ici nitawokitc

Pikesaniminan pe otcipariw wapanok askik aci weckatc naha katci itatc epwamici iriniwok itatcik. Aska itewok naha pikesaniminan kice manitok ocoweritcikaniwow.

## Opitciwan

## Wemotaci

Tipanictawin:E matcectakaniwok
Pikipakan

## Manawan

### Mia e icinakositc

Enko anaha cowemin ka mackowisitc. Cowemin ka taritci atamik anihi pakana kaie ote okitc napitc kawisiriwanoma tca mowakaniwiw acakai. Atamik pakan mia wawokekan ecinakositc.

### Ite e ici nitawokitc

Mitano pipona tacikam kitciki nitowakitc te seskatikok. Napitc ote ici kaskeritakosiw makaterini askik.

## Opitciwan

## Wemotaci

Tipanictawin:E matcectakaniwok
Patak

## Manawan/Wemotaci

### Patak

Enko anihe mitcim kitikan askik ka ici pe otciparik e nitowakik.
Micta mowakiniwiw anotc ni apitc emtcikocicskak kictacmakiniwiw tca mitek e ocihakiniwitc matci ke kaie kipacmakiniwiw nipik ka otek. E icinakositc tca naha patak ka icinkatakiniwitc wawesiw kaie tca osawesiw ocakak kirika tca pitc wapiciciw kecpin e macikicwakiniwitc.

## Opitciwan

Tipanictawin:E matcectakaniwok
Patak mantcoc

## Manawan

***Coccinellidae***. Mantcoc ka micta mikositc kaie pemantcic papokosinaso ote ospiskonik. Patakik mita tacikew kaie nipicik mita nokosiw e pamatowitc. Pataka mowew kecpin e iti maratisirtci ekoni wetci ani icinikasotc.

## Opitciwan

## Wemotaci

Tipanictawin:E matcectakaniwok
Pimerikockwatcic

## Manawan

Mantcoc ka micta nokositc mackocik aric micta kice pekatc ka motetc kecpin e matcatc. Takoniw kewir otesimakw ekota tca e ici kasotak kecpin e kiskeritak kitci kotonitakaniwitc. Tawok matci ka mowakaniwitc kecpin e icinakok mitcisokamikok.

## Opitciwan

## Wemotaci

Tipanictawin:E matcectakaniwok
Pirew

## Manawan

Mictahi kewir nokosiw pirew mekwatc e piponik natowi totam meka aka kitci kowotcitc kaie aka kitci kokatetc peikonok e taciketc notcimik. Arimatc tca picicikw aiackotcirew e nantonak ite e ici mitcimiskarik kaie kiskeritakosiw atamakonak e taciketc e mekwa tipiskarik otcitakotc aka kitci sikatcikwamitc. Mictahi nipira kicosiw kaie kiskeritam ke mitcik mictikoriw nipira ke witcihikotc aka orina kitci capowotcitc. Ekoni wetci aska wapatcikaterik pirew ite ka otciwiretc e mi asitca kicikarik. Nocerew icinikatakaniw naha awesis ka otitakotc waweriw. Naperew icinikaso ka tatawitc pirew. Nanikotin newiriwa kekotc nikotwatciriwa onitcanica kecpin e pinawetc mekwatc e iti miroskaminik. Mictahi mirosiriwa omikona otananik kecpin e cowaketc krika mekwa e wekimatc nocerewa acitc mictikok moteho.

## Opitciwan

## Wemotaci

Tipanictawin:E matcectakaniwok
Tipanictawin:Awesis
Tipanictawin:Ematcectakaniwok
Tipanictawin:Pirecicak
Pirew ka kinokotowetc

## Manawan

Enko naha piresiw ka micta micikititc. Nama tacikew e micta opatanarik. Enko neki ka nipahakiniwitcik kirowe pakwe emitcikociriniaskik. Micta sipik kaie sakihikanik tacikewok. Kaskikna kwekiciciriw mitciwok, mitowi mantcocak, coweminak akie pakanak.

## Opitciwan

## Wemotaci

Tipanictawin:E matcectakaniwok
Pirewominan

## Manawan

### Mia e icinakositc

Enko anaha coweminicic ka micta apicicitc Pirewominan ka icinikasotc. Napitc nama tapwe nokosiw osam e apicicitc kirika atamik nipicik ici nitawokiw. Matci mowakaniwiw kekotc ocitakaniwon ka minikwaniwok.

### Ite e ici nitawokitc

Arimatc weweritc totcikatew kitci ki mawotcihakaniwitc ocpinikatewa anihi nipica. Ote ka ici micta sesekatikoskak ici nitawokiwok.

## Opitciwan

## Wemontaci

Tipanictawin:E matcectakaniwok
Pirewominanipok

## Manawan

Pirewominanipok ote pecotcik sakhikanik otinikatew anihe mackikiatikw mitowi kekat minicatikw ka icinakok aric napitc apicacin nipic. Awik aka tapwe ka miroparitwatc mitcimiriw e mitcik kekotc kitci mirowacinik omikw osam e pasakwakaminik. Mictahi ciwakamin anihe mackikiapo.

## Opitciwan

## Wemotaci

Tipanictawin:E matcectakaniwok
Pisimw (e asitcak)

## Manawan

Mitato acitc nicw pisimwok arikik itawok peiko pipona. Ekote ko etci kiskeritcikatek napitc kotak e istakok e takociparik kaie napitc e tatoskaniwok, e wapahakaniwok kaie e kitikaniwok. Napitc nicto mitana matci nicto mitana acitc peiko kicko tatino pisimonik. Aric enko tepirak akokatcic pisimw mwetc ka kicikatc.

* Kenositc pisimw
* Akokatcic pisimw
* Nikikw pisimw
* ka wasikatotc pisimw
* Wapikoni pisimw
* Otehimin pisimw
* Mikomini pisimw
* Otatakon pisimw
* Kakone pisimw
* Namekosi pisimw
* Atikamekw pisimw
* Pitcipipon pisimw

## Opitciwan

## Wemotaci

Tipanictawin:E matcectakaniwok
Pitcipipon

## Manawan

Enko anihe pitcipipon ka icinikatcikatek. E pitcipipok, nama tapwe kaskeritakon kitci kisinak. Nama wirata mici pipon wewerita. Wirata micta kisinaw kaie tca e takwakik, nama aric mici wawerita mickotin aski. Nama kaskina awesisak pomitewok askik osam nte anohe. E pitcipipok mocak ickwa ckowaparin e atikamekw pisimonitc. E pitcipipok, awesisak micta wiriniok micta micikitiok, aci kirowe iti mirowaciniw opiwi kirika aci nama tariwa onitcanica. Ekoni apitc ka iti motcitakiniwok ke apitak notcimi mitcim mekowatc e nte piponik. Ekoni apitc ka nikani wapatakik kirika kitci tipapitakik irikik e taciritci awesisa mina atosketawe.

### Ka ite aitotcikatek e pitcipipok

Manitaniwon, Natowirewaniwon, Nanto pikototokwaniwon, Wapoco akotaniwon,
Pakitahwaniwon, Piciw akotaniwon, Ponapaniwon, Cakweciw onihikaniwon, Tcikaha asamatikwaniwon,
Natarapaniwon, Natoswaniwon, Nanto asamatikwaniwon, Notci wackeciwaniwon, Wapictani onihikaniwon,
Wapocowanicikaniwon, Wakinaskwaniwon Wakoci akotaniwon, Wacapaniwon, Wikasikaniwon, Asamikaniwon,
Ackimkaniwon, Aiin atokaniwon, Eckaniwon, Ickipitatanatikonaniwon, Irapitcitcikanikaniwon, Otapanaskokaniwon.

## Opitciwan

## Wemotaci

Tipanictawin:E matcectakaniwok
Pwactiko mackiki

## Manawan

Sipik anihe ici nitawokin mackiki ekote tca e ici mawotcitakaniok. Awik ceckwatc e pakicitc kaskina wec nte e itikititc. Arimatc akotakiniwon nipik e kicakimitek minawatc akopisonaniwon ite e ici pakicininaniok. Wipatc acte pakiciw awik eckwa peiko tipiskwa akopisotc.

## Opictiwan

## Wemotaci

Tipanictawin:E matcectakaniwok
Rikarot

## Manawan/Wemotaci
Rikarot, atamik kitikan askik otci nitawikin. Ocawackaw anihe. Kinowaskon tca matci kaie takwaskon. Matci kaskina wiec kitikaniwon. Mitcen e icinakok aniwe rikarot. Kinecic mirowacin e kanaweritcikatek, maskomiwocik. Mitcinaniwon aka e kicitek kekotc arimatc kisisikatew kaie ote wias tcipakwanik actakaniwon kitci nipira mirokopok.

## Opitciwan

Tipanictawin:E matcectakaniwok
Rikwato

## Manawan/Wemotaci

Napanew apitisiw acitc owaw kaie nipi acitc tcotcocanapo kaie sisipaskot. Minawatc orapwarakiniw e atehikatek nac e kisoswakinitc. Cocohakiniw e wectcikanikw. Matci e tipickatek matcike e nipowinaniok.

## Opitciwan

Tipanictawin:E matcectakaniwok
Ririkictis

## Manawan/Wemotaci

### Ririkictis
Enko anihe wekisi ka apitcitakiniwok kecpin e kisinak kekotc e otamironaniwok. Micta kaie kictapitisiw aka kitci ckwasonaniwok kecpin ickote e pkotckactakaniwok. Naha tca ririkictis e icinakositc mtwi otcitci ka icinakok kaie mitwi kekat mitcikawin terak aric pa pitoc actewa otcitcica.

## Opitciwan

Tipanictawin:E matcectakaniwok
Pisekonockw

## Manawan

Mickekok ka ici matanarik ka ici nitawokitc ka tca wipasitc tetawitc omictikomik.

## Opitciwan

## Wemotaci

Tipanictawin:E matcectakaniwok
Pisimw

## Manawan
Atcakoc ka wasiketc kaie ka kisisawetc ota askik. Kaskina wec ici taw atcakoc mitowi icpimik e itapinaniwok waskok e tipiskak e micta mitcetitcik. E petapak wapanok tcipe matce nokosiw nac icpimik nokisiw e apita kicikarik. Nikapehonok nta ici pakicimo ekoni e tipiskak.
Anihe ata e itemikak "pisimw", enko ka wasiketc icpimik e mekwa kicikarik. Weckatc ki mitesikew, petakon tca neta aski, enko tca iskaskitesk ka itoniwok e ki pe otciparik pisimokw ka nitawikimikak aski. 

## Pisimw e asitcak

Mitato acitc nicw pisimwok irikik tawok peiko pipona. Ekote ko etci kiskeritcikatek napitc kotak e istakok e takociparik kaie napitc e itatoskaniwok, e wapahakaniwok kaie e kitikaniwok. Napitc nicto mitana matci kaie nicto mitana acitc peiko kicko tatino pisimok. Aric enko tepirak akokatcic pisimw nota ka tatokickwesitc, 28 matci 29 asko.

# Kenositc pisimw
# Akokatcic pisimw
# Nikikw pisimw
# Ka wasikatotc pisimw
# Wapikoni Pisimw
# Otehimini pisimw
# Mikomini pisimw
# Otatakon pisimw
# Kakone pisimw
# Namekosi pisimw
# Atikamekw pisimw
# Pitcipipon pisimw

## Opitciwan

## Wemotaci

Tipanictawin:E matcectakaniwok
Ritamate

## Manawan: Ritamat

### Mia e icinakositc

Waiesiw kaie mikosiw anahwe ritamat ka icinikatakiniwitc.
Nama mitowi wamine ici mowakiniwiw mitowi kitikan askik ka ici nitwakitc ici mowakiniwiw.
E miroskaminik matce nitawokiw nac asko e nipinik. Ekoni apitc aci ka mirositc kitci mowakiniwitc.

### Ite e ici nitawokitc

Ite askik ici pe nitawokiw anahwe cowemin. Mitowi kaskina kotikik coweminak.
Kaskina wec askik matci ici nitawokiw.

## Opitciwan

## Wemotaci

Tipanictawin:E matcectakaniwok
Ritat

vignette|Ritat wamin
## Manawan/Wemotaci

Mitcim ka mite tcipakwaniwok kecpin e wi ciwapinaniwok. Arimatc minic kekotc cowemin apatisiw e ocihakiniwitc. Pitama napanew, mite kirika waw atehikatew kitci ocihakaniwitc anaha pakwecikan ritat.

## Opitciwan

Tipanictawin:E matcectakaniwok
Ritetamin

vignette|Ritetamin

## Manawan

### Mia e icinakositc

Waseskonisiw kaie makatesiw e mirositc kitci mowakiniwitc. Mia mikominan e icinakositc.

### Ite e ici nitawokitc

Kaskina wiec askik nitawokiw naha ritetamin.

### E arapitisitc

Naminasiriw matci kata ocitakiniwon. Nipiciriw ka nitawokinik o mictikok kaie mackiki ici ocitakaniwon otci okotcikowak, e kiciwockitaniwok.

## Opitciwan

## Wemotaci

Tipanictawin:E matcectakaniwok
Ritetaminatikw

## Manawan

Notcimik e ici matinarik ici nitawokino anihi mackikiatikwa. Awik micta nipira e octotak aka tca nac e pakotciparihatc otakikoma. Akotitakaniwok nte kicakamitek wec nicto tipahikanicic ekotca e ici siskapatinikatek. Peikwaw e kicepwacik kirika e otakocik minikwaniwon nac e iti micta mirotamonaniwok. Matci amo naminas acotinikatew matci kaie kotak mackikiatikw mitowi mickekwatikw kekotc maskominanatikw apita irikik.

## Opitciwan

## Wemotaci

Tipanictawin:E matcectakaniwok
Ritos (Kakakisaman)

## Manawan/Wemotaci
vignette|Tcipa okitapiskw e taci kakaskisamaniwokw

Enko anaha ritos ka icinikatakiniwitc tcipa ka kakaskisowakaniwitc. Micta sakihakiniwiw e kicepowacik e mowakaniwitc matci kaie cicokokaniwon kekocic matci pakan mite, tcotcoc mite matci ke kirika apatcikaniwon wowik. Atowekamikokw ici otinakaniwiw e atowaniwok anotc pakisakik. Matci kirika okitapiskw taci kakaskisamaniwon tcipa, micta sa kotc wikitciciw kirika e miromasotc. 

## Opitciwan

Tipanictawin:E matcectakaniwok
Sasipatakan

## Manawan/Wemotaci

Patak apitisiw anihe e ocihakiniwitc sasipatakan. Mitek taci saswakiniw kitciki mowakiniwitc. Notcimik e ocihakaniwitc micta wikitciciw kirowe. Enkoweriw ka micta sakitatcik mitcet e nta sasipataketcik mice ickotek.

## Opitciwan

Tipanictawin:E matcectakaniwok
Sakatakan

## Manawan

Ocockweto ote ka nitawokitc wikwasatikok kirika winkisik patoc aric e iti nipotcik aniki mictikok. Awik aka tabwe e miro otamiroritci anihi otetikosiwa kirika omitcimiwoc e akositc. Kaskina wec kata ki ici ntokohiko awik kecpin tato kicepwana minikwete aniheriw mitowi kapiapo ka tcotcikatek. Atita ki ntokohikowok mekwata mantcoca e taritci wiawik. Kicakimitek akotitakaniwon ekotca e ici minikwaniwok.

## Opitciwan

## Wemotaci

Tipanictawin:E matcectakaniwok
Sikatakan

## Manawan

Ote mictikok ici nitawokiw mitowi ocockwetcoc ka icnakositc aric kirowe macikitiw. Micta nipira takoniw e ici ntokohockaketc mitowi awik mantcoca ka otitikotc wiawik. Awik ka otitakotc omikonak itekera kekotc awik aka tapwe ka mirockaritci otetikosima. Tepirak pemantcic oswakaniwiw anaha sikatakan ekotca e ici siskapatinikatek mina minikwaniwon.

## Opitciwan

## Wemotaci

Tipanictawin:E matcectakaniwok
Sikimecic

## Manawan

Mantcoc ka micta kice mitcetcitc kecpin e ickwa kimiwonik kirika ka mita mokockatisitc notcimik e pa tacikanionik e tca mita potoskohatc awia tepirak e otatak mikoriw nac e mi micta kicpotc. Mictahi kiraskisiw awik kecpin ackwa makomikotc ite e itikititc acitc packicinanion.

## Opitciwan

## Wemotaci

Tipanictawin:E matcectakaniwok
Sikimew

## Manawan

Mantcoc ka miretc mictahi kaie ka mitcetitc e iti otakocinik. Micta sakitaw e minikwetc mikoriw nac micta nipira e kicpotc. Mictahi tca kirakisiw awik kecpin e pataskohokotc kaie iti pakiciw. Atamipekok otci nitawokiw kaie ekota e nta onitcanicitc.

## Opitciwan

## Wemotaci

Tipanictawin:E matcectakaniwok
Sikon

vignette|Miroskamini asitci kicikaw

## Manawan
vignette|Notcinanion e sikok, Manawanik itekera.
vignette|Pikiwisikan e ocihakaniwitc. Osikatew irinatikwapo.
Sikon ka icinkatek anihe estakok ote atikamekw iriniskak karika e mita nta tacikaniok ote notcimik mekwatc e otcikwitc irinatikw nac e iti ocitakiniok naminas kirika pokotinikan.
E nte matce sikon, ka wasikototc pisimw nac wapikon pisimw kecpin tca e iti matce sikok, aci nokosiw kon ka micta wapisitc irin ka siwapisonanikw. Iskwewok matcapanak notcimik e nda wapocokotatcik kaie e nda nipahatcik pirewa.
E mi matce kitciparitc anaha wapikon pisimw aci nokosiw nikikw kitci pamatcisitc.
Ka wasikotc pisimw, aci nokosiw miskomi e iti wasikotcik nipik. Weckatc wirwow aniki kimocomnok ekoni apitc ka matce nisawitcik ote kitci matce mamo nikickotatotcik mekwatc ke iti nipinik kitci metowetcik. Mina anihe kotak e aistakok Miroskamin icinkatew wapikon pisimw nac asko otehimin pisimw.

## E itotiskaniokw e sikok

Pakotinikanikaniwon, pasanawaniwon wias, pikitenakanikaniwon, pikiwisikanikaniwon, pisawakahikanikaniwon, tako asamatakaniwiw pirew, sakapwaniwon, sisipaskotokaniwon, cakweciw onihikaniwon, mos atoskaniwon, nato maskwahonaniwon, naminaskaniwon, nahactakaniwon tisorakana, nikikw atoskaniwon, notwapocwaniwon, notapwaniwon, notcicipaniwon, notcimwakaniwon, notciniskawaniwon, notcihimiskwaniwon, notci kinocewaniwon, wapictani onihikaniwon, wecitorinaniwon, akokatcic atoskaniwon, amiskw onihikaniwon amitciwewotaniwon, ickipitatanatikokaniwon, ickipitataniwon, osekwaniwon (irinatikwapo), orikihikaniwon. 

Wetciparik itotiskewina: Gilles Ottawa, Manawan, 19 juillet 2005

## Opitciwan

## Wemotaci

Tipanictawin:E matcectakaniwok
Sikoni pirecic

## Manawan

Enko anaha pirecic ka mita petakositc e iti matce sikonik kirika ka taciketc ota kape pipona. Pemantcic waseskonisiw ote ototokonik kirika tekaci wapisiw ote otasnakek. Pemantcic wir apiciciw ketca kotak pirecic mowetc ka itikititc. Mictahi mirotakosiw e kitotc kirika micta kiciweciw.

## Opitciwan

## Wemotaci

Tipanictawin:E matcectakaniwok
Sikosiw

## Manawan/Wemotaci

Enko anaha awesis nipira ka apicicitc ketca kotak awesis. Tekaci wapisiw mekwatc e piponik aric e nipinik napitc osawisiw. Nipira kewir pitoc itatikowew kotcikotc e iti atcickamakanik aniheriw ke iti estakonik. Micta kackitaw kewir e atosketc kecpin e nipatatc ke mitcik kaie kackihew e nipahatc awesisa awacamec e itikititc. Patoc mikomini pisimw nac asko ototokon pisimw iti nitawokiriwa onitcanica, wiec niaran matci kaie awacamec taciriwa. Picicikw makatewariw oso misawatc e iti atatikwetc, peikonok icinakoniw ote aric tepirak tekaci otananik osok.

## Opitciwan

## Ohwe kotak wi kanawapatamone
* Belette pygmée

Tipanictawin:Awesis
Seni Newashish

## Manawan

Nictam ka iti kitciparik arotc kekocic ote nehirowisiskak ki matce ocitakinion kiskinohamatowokamikok wapikon pisimw 1928. Ocki kiskinohamakewin.
Ki matce arimotam kitci mi nespitci taciketc nehirowisiw peikonok otenamik, kaki wectatc kice okimaw orakinikewiniw nehirowisiw otci. Micta nipara ki takickako atikamekw iriniw kape takociniritci anihi ka wapisiritci e pe nta monihi coriawiritci kirika ki iti tarew ke nanakatcitaritci ickoteriw, ickoteriniwa kitci nanakitcitaritci. Ka iti matce nota itikitakositc ahiin amiskw, otcek. K a iti matce akosinaniok mitowi sowikitamoin kirika otikokomin ka nipahiwemakak, mitcet ki nipahiko riwa otciriniwa osam aka e ntokohoritci. Kotakeriw ka arimanik mitowi mitcimi atowekamikok kitci atawe iriniw nama cowatc kitci icinakoniw naha okimaw kirika otirinima. Seni Newashish nictam ki matce okimakatakiniwiw new mitana acitc niaran ka tato piponesitc. (St-Denis Newashish itacteriw otcipaiatikomik) 
Henriette Dubé ki icinikasoriwa wiwa, Onézime Dubé kirika Geneviève Kaweasiketc otanisiwaw. Louis Neweacit kirika d’Anjerik Kidjiko (Kitciko) onikihikwa. Nictana acitc nikotwaso ka titakonikosiritci akokatcic pisimw 1879 ka nitawkitc wemotacik.
Nicowaso ki taciriwa onitcanica. Enko neki Gabriel, César Newashish, Marie-Célina Newashish, Arna Newashish, Julie Newashish, Joseph Newashish, Wellie Newashish.

Tipanictawin:E matcectakaniwok
Sepier Etcaquan

## Manawan/Wemotaci: Sapier Echaquan
Sepier Etcakwan- okimaw manawanik 1930 à 1934
Niarano mitana acitc nikotowaso toponesipan nictam ka okimawitc. Sapier ki notowertam kitci ocitanionik mikiwamiriw manawanik otenak. Nictam kaki iti icinakok mikiwam,mictikw ka notimisitc acitc ka iti actakanikw atoske aski ke ici atoskaniok wirowow otci. Wicki ka okimakanikw ki ckopiriniw e okimawitc. Micta nipira ki onitasok osam aratcikotc eki ici mitci orakonikanionik. Kitci okimaw ki itikokw kitci kwetcitatcik kai ahitastoskaniwokpan wickatc. Kice okimaw kikotci kwetcimew nehirowisiwa kitci kitiketcik emitcikocic mitcimiriw,ekota neta ka iti matce kotcihatc nehirosiwa kitci nespitci sikatcictaritci.

## Opitciwan

Tipanictawin:E matcectakaniwok
Spaktci

vignette|Spakiti

## Manawan/Wemotaci

Enko anihe mitcim spakiti ka icinikasotc kaie arimatc ka kisiswakaniwitc. Ote napanek otinakani wiw mitowi kekat pakwecikan e totcikatek. E ocihakaniwitc.

## Opitciwan

Tipanictawin:E matcectakaniwok
Suzanne Petiquay-Flamand

## Manawan

Nicw ka takonikisitc otatakon pisimw 1924 ka nitawkitc Suzanne Petiquay-Flamand, Kokominac ka ki icinikatakaniwitc. Madeleine Boucher ki icinikasoriwa okaia. Wellie Flamand ki wikimew ni apitc nikotwaso, kakone pisimw 1936. Micta kice mitceto pipona ki mihew anihi mekatekorewa kaki pe nta aimhe kiskinohamakeritci. Ki kisisipataw kotawino wikasimiriw, ki pa matikew kirika kotenowa kirika ki witcihew mekatekorewa ka pe kiwoteritci. Ki otamiro, kitci pakitinak atikamekw iriniwa, kaki icitatcik aimihe irapatcitcikaniw kitci nehirowisinakonik. Mictahi ki sakitaw e witisiketc, mocak ki papinaniwniw e pa witcewakaniwitc.

## Opitciwan

## Wemotaci

Tipanictawin:E matcectakaniwok
Tipanictawin:Atikamekw
Suzanne Pineshish Ottawa

Nicitina acitc nicowaso, akokatcic pisimw 1911 ka nitawkitc Suzanne Pinecic-Ottawa nete « kakwapisko Sipik » pecotcik « wito sipik ». Jean-Baptiste Dubé (patisikowa) ki icinikasoriwa onapema. Mitato acitc niaran ki tacikriwa onitcaniciwaw. Élisabeth, Martha, Marie-Estelle, Tcatcer, Christine, Michel, Marguerite, Lucie, Catherine, Annie Dubé-Flamand, Dominique, Thérèse, Cécile, Léo, Marc, Jeannine
Awaca ka ici kinoweritakosiritci ki orinikateriw mikiwamiriw, enko tca nihe « Centre de la petite enfance Kokom Tcitcatci ».  Mitcet ki witcihew iskwewa e wamawsoritci, otapinawso iskwew ka icinikatakaniwitc. Mictahi mitcetiriwa osima kaie otakwetosima, awacamec newaw mitato mitina acitc nicitina.

Tipanictawin:E matcectakaniwok
Tipanictawin:Atikamekw
Takamekw kan

## Manawan

Takamekw kiskinohamatowkamikok ka actek e wapitarioniok aski e icinakok (globe terrestre).

## Opitciwan

## Wemotaci

Tipanictawin:E matcectakaniwok
Takopite

vignette|E kickipotcikaniwok miti kitci ki watcitakaniwokw.
## Manawan

Eko anohe tapahikan ka apitcitakaniok enta kaskeritakok kirikik e takok miti e okotcitcikaniok.
Ote kirowe ici apitan ekarecaw askik kirika ota kanata askik mirowapitan awik notcimik ka otamirotcik.
Kirikik tca e irokokwak e tapihikatek mitowi nipakitok ka irakokwekasitc.
Irikik e otci kinowak aric pemantcic wewerita e okotcitcikaniok. Mitia eckwa kickipotek nac e iti okotiki mitowi nipakitok e iskositc misiwe. 

## Opitciwan

## Wemotaci

Tipanictawin:E matcectakaniwok
Tapickakan

## Manawan/Wemotaci

Tapickakan kikewikisitc taw ka kicowekisitc taw kaie ka pakecicitc. Kaskina wiec aci aicihakaniwok. Matci kirika mocowe icinikatakaniw.

## Opitciwan

Tipanictawin:E matcectakaniwok
Tcari

## Manawan

Enko anaha pirecic ka micta ocawicicitc kaie ka iti wapisinasotc nte ototokonik. Mictahi kakiciwew kecpin e kitotc kaie nanikotin micta okorewok e pamiretcik. Mictahi sakihew pwehiminana e mowatc kirika mikominana. Tekaci nama amasiw kecpin e nta micta pecowamakaniwitc. Patoc e iti apita nipinik tariwa onitcanica aska tca newiriwa nikotwatciriwa e nitawokiritci acitc kinec kanawerimew nac asko ki iti matce kackitaritci e mireritci.

## Opitciwan

## Wemotaci

Tipanictawin:E matcectakaniwok
Tipanictawin:Pirecicak
Tciekanakicic

## Manawan

Mantcoc ka miretc kaie ka micta sakihatc sikimewa e mowatc. Mictahi nipira micariw octikwan kirika ockicikw ketca nte onakitik. Nipira pamowepiso kecpin e pamiretc.

## Opitciwan

## Wemotaci

Tipanictawin:E matcectakaniwok
Takwakin

vignette|Takwakin
## Manawan

Enko anihe e aistakok ka mita otitikotcik aniki Atikamekw iriniwok kirika ka iti micta kisina tipiskak. Ekoni apitc kaie ka iti mawotcitatcik aniheriw notcimi mitcimiriw kitci miro tipiparitcik mekwatc piponike.
Kaskina awik ka nehirowisiwitc mi matce icaw ite e ici otaskitc e nta pamatisitcik kirika e nta atosketc. Taci e otciparik anihe itewin, *takahaw* matci kaie *takweiaw* aci kekat e mi kisinak kirika e mi mackotik aski. 
E atoskaniwok, takon neta mos atoskaniwok, amiskw atoskaniwok, masko atoskan kirika ka mita pakitohaniwok e amirikaniwok. Ekoni apitc kirika ka nisawitatcik wiasiriw e akopiterik.
Acitc pasonowaniw. Aci nta iti mawotcitawok kaskina notcimi mackikiriw ke apatanik mekwa piponike.

## Ka aititoskaniwok e takwakik

Pakitahwaniwon, kakewkwaniwon (pasanawan), kitohoswaniwon, cakweciw onihikaniwon, masko atoskaniwon, masko mitekaniwon, mackikiwapokaniwon, matcewotaniwon, mamanaskonaniwon, manitaniwon, manikaniwon, manin otapaniwon, natarapaniwon, natowirewaniwon, nato amiskwaniwon, namekosikaniwon, nanto maskwaniwon, nanto amiskwaniwon, notcihimiskwaniwon, wapoc akotaniwon, wikwamotekaniwon, akwapasawaniwon, akwane manikwasaniwon, akotcorakanikaniwon, asekaniwon, atcitcikonaniwon, amirikaniwon, anaskaniwon, aripikorikaniwon (arapikorikaniwon), aiin atoskaniwon, ickipitatanatikokaniwon, otakohikatew, onihikanatikokaniwon, oractakaniwon tisorakana, orekahikiwamaniwon, owihakohikaniwon. 

Gilles Ottawa, Manawan, 19 mikomini pisimw 2005

## Opitciwan

## Wemotaci

Tipanictawin:E matcectakaniwok
Tcikitcikwanecic

## Manawan

Enko anaha pirecic ka mita petakositc e iti matce sikonik kirika kape pipona ka taciketc ota kaie tca kotakihik pirecicak. Mitowi kekat kwewkweciw ka aitisinasotc ekoni ecinakositc aric tepirak wir kirowe apiciciw. Takoniw kewir otatisokan nehirowisikw e ici kaskerimatcik. Otcictonikew kecpin e iti matce kiskeritak kitci taritci onitcanica. Aska kata newiriwa kekotc niaran taciriwa. Nictowek icinakoniw e itasinasotc ote misiwe e itikititc napitc meka makatewariw okitc octikwanik mina wapisinaso ote onowak itekera mina ocawiciciw ote otasinakek kirika makatesinaso napitc ickwaanik onakitik.

## Opitciwan

## Wemotaci

Tipanictawin:E matcectakaniwok
Tcipa

## Manawan

Enko nehe mitcim kaskina wec askik e ici ocitakaniwok. Pitoc kaskina icinakosiriwa e ocihatcik tcipawa. Nipi kaie napanew tipirowe arapitan kecpin e tcipakwanikw tcipa. Matci e kicepawok mowakaniw matcike tcipaw ka pitowi cicohwakanit kecpin ewi mitcsonaniwok.

*Du pain* pe otciparin nehe itewin.

## Wemotaci: Tcipaw

## Opitciwan: Tcipaw

Tipanictawin:E matcectakaniwok